**KÚPNA ZMLUVA, ZMLUVA O POSKYTNUTÍ SLUŽIEB A LICENČNÁ ZMLUVA**

**č.**

uzatvorená podľa § 269 ods. 2 a § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný zákonník**“), § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

(ďalej len „**Zmluva**“)

Zmluvné strany

|  |  |
| --- | --- |
| **Kupujúci:** |  |
| Názov: | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený: | [●] |
| IČO: | 00 151 866 |
| DIČ: | 20 20 57 15 20 |
| IČ DPH:  Bankové spojenie: | SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)  Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód: | SPSRSKBA |
| Webové sídlo (URL): | http://www.minv.sk/ |
| Kontaktná/oprávnená osoba:  Tel. kontakt:  E-mail: | [●]  [●]  [●] |
| (ďalej len „**Kupujúci**“) |  |

a

|  |  |
| --- | --- |
| **Predávajúci:** |  |
| Názov: | [●] |
| Sídlo/Miesto podnikania: | [●] |
| Zastúpený: | [●] |
| IČO: | [●] |
| DIČ:  IČ DPH (ak je pridelené) | [●]  [●] |
| E-mail: | [●] |
| Tel.: | [●] |
| Internetová adresa (URL): | [●] |
| Zápis: | v Obchodnom registri [●] súdu [●], oddiel [●], vložka č.: [●]  *alternatívne* v Živnostenskom registri Okresného úradu [●], číslo živ. registra: [●] |
| Kontaktná/oprávnená osoba:  Tel. kontakt:  E-mail:  (ďalej len „**Predávajúci**“) | [●]  [●]  [●] |
| (Kupujúci a Predávajúci spoločne ďalej len „Zmluvné strany“ a jednotlivo len „Zmluvná strana“) | |

Článok I

Úvodné ustanovenia

* 1. Kupujúci uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „**Rozšírenie pilotného projektu SmartHUB na ďalšie pracoviská MV SR – dodávka a nasadenie biometrických pracovísk**“ (ďalej len „**Verejné obstarávanie**“).
  2. Výsledkom verejnej súťaže je výber úspešného uchádzača – Predávajúceho, s ktorým je uzatvorená táto Zmluva.

Článok II

Predmet Zmluvy

1. Predmetom tejto Zmluvy je záväzok Predávajúceho odovzdať Kupujúcemu a previesť do výlučného vlastníctva Kupujúceho veci uvedené v bode 2.2 tohto článku tejto Zmluvy, vrátane udelenia licencie k Položke č. 8 podľa Prílohy č. 1 Zmluvy (ďalej aj „**Licencia**“) (ďalej spolu len „**Predmet prevodu**“) a povinnosť Kupujúceho zaplatiť Predávajúcemu kúpnu cenu podľa čl. II, bodu 2.2 tejto Zmluvy a Predmet prevodu prevziať, a to všetko za podmienok ustanovených v tejto Zmluve. Dodanie Predmetu prevodu zahŕňa aj poskytnutie služieb expertov, tak ako sú definované v bode 1.12 Prílohy č. 1 Zmluvy (ďalej len „**Plnenia expertov**“), ako aj ďalšie plnenia uvedené v Prílohe č. 1 Zmluvy.
2. Predmetom tejto Zmluvy je dodanie Predmetu prevodu podľa špecifikácie:

| **Špecifikácia Predmetu prevodu:** | |
| --- | --- |
| Rozšírenie pilotného projektu SmartHUB, tak ako je definovaný v bode 2.1 Zmluvy a v Prílohe č. 1 Zmluvy. | |
| **Dokumentácia k Predmetu prevodu**: | Predávajúci spolu s Predmetom prevodu dodá Kupujúcemu príslušnú dokumentáciu:   * technická dokumentácia od výrobcu v elektronickej forme * návod na použitie/manuál pre obsluhu v slovenskom alebo českom jazyku; pre vylúčenie pochybností, návod na použitie Predmetu prevodu je Kupujúci oprávnený sprístupniť vo svojom internom systéme na účely zabezpečenia prístupu zamestnancov k návodu na použitie Predmetu prevodu * záručné listy |
| **Lehota dodania:** | Predávajúci je povinný dodať a nainštalovať Predmet prevodu špecifikovaný v Prílohe č. 1 Zmluvy, položky č. 1 – 8 do šiestich (6) mesiacov odo dňa nadobudnutia účinnosti tejto Zmluvy.  Predávajúci je povinný zlikvidovať obaly Predmetu prevodu podľa Prílohy č. 1 Zmluvy.  Predávajúci je povinný poskytovať systémovú podporu k položke č. 8 Prílohy č. 1 Zmluvy po dobu tridsiatich šiestich (36) mesiacov odo dňa ich prevzatia.  Plnenia Expertov je Predávajúci povinný poskytovať Kupujúcemu po dobu šiestich (6) mesiacov odo dňa podpisu dodacieho listu/preberacieho protokolu, resp. posledného dodacieho listu/preberacieho protokolu, ak bude Predmet prevodu dodávaný po častiach tak, ako sú tieto Plnenia expertov špecifikované v bode 1.12 Prílohy č. 1 tejto Zmluvy. |
| **Miesto dodania:** | Miestom dodania sú Centrá podpory Ministerstva vnútra Slovenskej republiky.  Zoznam miest dodania je uvedený v Prílohe č. 4 Zmluvy*.* |
| **Zaškolenie personálu Kupujúceho:** | Kupujúci nepožaduje zaškolenie svojich zamestnancov a pracovníkov. |
| **Kúpna cena bez dane z pridanej hodnoty:** | [●] EUR bez DPH (ďalej len „**Kúpna cena**“)  Daň z pridanej hodnoty (ďalej len „**DPH**“) bude účtovaná v aktuálnej sadzbe podľa platných právnych predpisov. |
| **Splatnosť faktúry:** | Šesťdesiat (60) dní odo dňa doručenia faktúry Kupujúcemu. |
| **Záručná doba, záruka za akosť:** | Predávajúci poskytuje na Predmet prevodu, položky č. 1 – 7 Prílohy č. 1 Zmluvy, záruku za akosť v trvaní (36) mesiacov. Záruka za akosť sa vzťahuje aj na súčasti položiek č. 1 – 7 a ich príslušenstvo, ak ich Kupujúci nadobudol na základe Zmluvy.  Záručná doba, v ktorej si Kupujúci môže uplatniť svoje práva vyplývajúce zo záruky za akosť, začína plynúť odo dňa podpisu dodacieho listu/preberacieho protokolu podľa čl. III bod 3.4 Zmluvy. V prípade, ak bude Predmet prevodu prevzatý po častiach, záručná doba začína plynúť podpisom jednotlivého dodacieho listu/preberacieho protokolu pre danú časť. |
| **Lehota na odstránenie záručnej vady:** | Odstránenie vád bude prebiehať systémom Bring-In v servisnom stredisku Predávajúceho podľa Prílohy č. 1 Zmluvy. |
| **Predmet zákazky financovaný z fondov Európskej únie:** | Predmet prevodu je financovaný z prostriedkov Európskej únie z Programu Slovensko, spolufinancovaný Európskym fondom regionálneho rozvoja v rámci projektu s názvom „Rozšírenie pilotného projektu SmartHUB na ďalšie pracoviská MV SR“ s kódovým označením 401101A208. |

* 1. V prípade, ak sa počas doby trvania Zmluvy vyskytne situácia, kedy by musel Predávajúci dodať Kupujúcemu Predmet prevodu, ktorý by nebol v súlade s technickou špecifikáciou, ktorá je výsledkom Verejného obstarávania, t. j. jednalo by sa o náhradu Predmetu prevodu, a to z dôvodu generačnej výmeny Predmetu prevodu, zmeny výrobnej technológie a podobne, tak je Predávajúci povinný Kupujúcemu predložiť novú špecifikáciu a popis ku každej položke samostatne. Dodávaná náhrada za Predmet prevodu musí mať porovnateľné alebo lepšie vlastnosti ako Predmet prevodu, ktorý bol výsledkom Verejného obstarávania, pričom Kúpna cena musí zostať nezmenená. Predávajúci je povinný preukázať a predložiť Kupujúcemu doklady o tom, že náhrada za Predmet prevodu spĺňa všetky požiadavky vyplývajúce z Verejného obstarávania.
  2. Ak je Zmluvnými stranami definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Zmluvy a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Zmluvy nevyplýva inak. Ak z obsahu a kontextu ustanovenia Zmluvy nevyplýva iné, zmluvné skratky uvedené a v jednotnom alebo množnom čísle majú rovnaký význam.

Článok III

Dodacie podmienky

1. Predávajúci sa zaväzuje dodať Predmet prevodu v kvalite podľa Prílohy č. 1 Zmluvy. Predmet prevodu musí byť bez akýchkoľvek vád, predovšetkým v súlade s dohodnutými technickými a funkčnými charakteristikami podľa Prílohy č. 1, platnými všeobecne záväznými právnymi predpismi SR, technickými normami a podmienkami tejto Zmluvy. Predávajúci je povinný spolu s odovzdaním Predmetu prevodu odovzdať Kupujúcemu aj dokumentáciu týkajúcu sa Predmetu prevodu uvedenú v čl. II, bode 2.2 Zmluvy, a to vždy v slovenskom alebo českom jazyku alebo spolu s prekladom do slovenského jazyka, za ktorého správnosť zodpovedá Predávajúci. Predávajúci je povinný pri odovzdaní Predmetu prevodu uskutočniť zaškolenie personálu Kupujúceho v rozsahu uvedenom v čl. II, bode 2.2 Zmluvy.
2. Súčasťou Zmluvy je aj povinnosť Predávajúceho vykonať/zabezpečiť aj súvisiace plnenia a služby spojené s dodaním Predmetu prevodu na miesto dodania uvedené v Prílohe č. 4, a to najmä služby súvisiace s vyložením, montážou a inštaláciou Predmetu prevodu v mieste dodania, likvidácie obalového materiálu, poskytnutia Služieb expertov a ekologickej likvidácie vyradeného Predmetu prevodu.
3. Deň dodania Predmetu prevodu písomne alebo elektronicky oznámi Predávajúci Kupujúcemu najneskôr dva (2) pracovné dni vopred. Deň dodania Predmetu prevodu musí byť elektronicky odsúhlasený Predávajúcim. V prípade, ak je viacero miest dodania, má Kupujúci právo zvoliť odlišné dni a časové rozpätie dodania Predmetu prevodu pre jednotlivé miesta dodania. Kupujúci je však povinný zachovať lehotu dodania podľa čl. II, bodu 2.2 Zmluvy.
4. Dodanie Predmetu prevodu bude preukázané podpisom oprávnenej osoby Kupujúceho na príslušnom dodacom liste/preberacom protokole.
5. Po riadnom a úplnom prevzatí Predmetu prevodu Predávajúci vyhotoví dodací list/preberací protokol. Kupujúci po prevzatí Predmetu prevodu dodací list/preberací protokol písomne potvrdí. Kupujúci môže po prevzatí Predmetu prevodu riadne Predmet prevodu užívať a Predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba Predmetu prevodu funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list/preberací protokol, neprebrať dodaný Predmet prevodu a nezaplatiť cenu za neprebraný Predmet prevodu.
6. Vlastnícke právo k Predmetu prevodu a nebezpečenstvo škody na Predmete prevodu prechádza na Kupujúceho dňom odovzdania Predmetu prevodu Kupujúcemu.
7. V Prílohe č. 3 tejto Zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
8. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto Zmluvy, a to bezodkladne po tom, ako sa o tejto skutočnosti dozvie.
9. V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť/zaslať Kupujúcemu informácie o novom subdodávateľovi v rozsahu údajov podľa bodu 3.7 tohto článku Zmluvy a predmety príslušných subdodávok. Pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe Zmluvy o subdodávke boli primerané jeho kvalite a cene.
10. Predávajúci je povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo Verejnom obstarávaní, pričom tieto podmienky je Predávajúci povinný kedykoľvek na žiadosť Kupujúceho bezodkladne preukázať. V prípade, ak Kupujúci písomne odsúhlasí zmenu subdodávateľa, Poskytovateľ vypracuje aktualizovanú Prílohu č. 3 tejto Zmluvy, ktorá v celom rozsahu nahradí pôvodnú Prílohu č. 3 Zmluvy. Zmenu podľa predchádzajúcej vety vykonajú Zmluvné strany vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.
11. Predávajúci sa zaväzuje zabezpečiť dodanie Predmetu prevodu a súvisiacich služieb a plnení špecifikovaných v Prílohe č. 1 tejto Zmluvy osobami uvedenými v Prílohe č. 5 Zmluvy – Menný zoznam expertov. V prípade, ak bude mať Predávajúci záujem zabezpečovať Predmet prevodu a súvisiacich služieb a plnení špecifikovaných v Prílohe č. 1 tejto Zmluvy inými osobami, než osobami uvedenými v Prílohe č. 5 Zmluvy, musia tieto osoby spĺňať podmienky účasti podľa § 34 ods. 1 písm. g) Zákona o verejnom obstarávaní, ktoré sú uvedené v Prílohe č. 6 Zmluvy, čo Predávajúci preukáže Kupujúcemu pred plánovanou zmenou/doplnením takejto osoby. V prípade, ak Kupujúci písomne odsúhlasí zmenu experta, Predávajúci vypracuje aktualizovanú Prílohu č. 5 tejto Zmluvy, ktorá v súlade s týmto bodom v plnom rozsahu nahradí pôvodnú Prílohu č. 5 Zmluvy. Zmenu podľa predchádzajúcej vety vykonajú Zmluvné strany vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.
12. Predávajúci vyhlasuje, že v čase uzatvorenia tejto Zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“ a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Predávajúceho ako Zmluvnej strany podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
13. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Predávajúcemu.
14. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas doby platnosti Zmluvy.
15. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
16. V prípade, že Predávajúci, jeho subdodávateľ podľa zákona o verejnom obstarávaní alebo subdodávateľ podľa Zákona o registri partnerov verejného sektora, má povinnosť byť zapísaný v Registri partnerov verejného sektora, Predávajúci vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora, nie je osoba podľa § 11 ods. 1 písm. c) Zákona o verejnom obstarávaní.
17. Predávajúci sa zaväzuje zachovávať mlčanlivosť o všetkých informáciách alebo skutočnostiach týkajúcich sa Kupujúceho a jeho činnosti, ktoré Kupujúci sprístupní Predávajúcemu v rámci plnenia tejto Zmluvy (ďalej len „**Dôverné informácie**”). Za dôverné informácie sa pre účely Zmluvy považujú informácie, ktoré sú takto Kupujúcim výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Kupujúci považuje. Predávajúci sa zaväzuje, že použije Dôverné informácie výhradne na účely plnenia tejto Zmluvy.

Článok IV

Kúpna cena a platobné podmienky

* 1. Kúpna cena je stanovená dohodou Zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996Z. z., ktorou sa vykonáva zákon o cenách a je uvedená v čl. II, bode 2.2 Zmluvy a štruktúrovaný rozpočet Kúpnej ceny je uvedený v Prílohe č. 2 tejto Zmluvy.
  2. Ak je Predávajúci platiteľom DPH, k fakturovanej kúpnej cene bude pripočítaná DPH stanovená v súlade so všeobecnými záväznými právnymi predpismi platnými na území SR v čase dodania Predmetu prevodu. Kúpna cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Predmetu prevodu a súvisiacich služieb podľa čl. II, bodu 2.2 Zmluvy, najmä, nie však výlučne, náklady za Predmet prevodu, na obstaranie Predmetu prevodu, dovozné clá, dopravu na miesto dodania, náklady na obalovú techniku a balenie ako aj náklady na zaškolenie personálu Kupujúceho.
  3. V prípade, ak Predávajúci nie je platiteľom DPH a počas trvania Zmluvy sa v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „**Zákon o DPH**“) stane platiteľom DPH, kúpna cena sa bude považovať za cenu vrátane DPH. Pre vylúčenie pochybností, zmena kúpnej ceny z tohto dôvodu nie je možná.
  4. Zálohové platby, preddavky ani platba vopred sa neposkytujú. Úhrada kúpnej ceny sa uskutoční po prebratí Predmetu prevodu Kupujúcim, formou prevodu na bankový účet Predávajúceho uvedený v záhlaví tejto Zmluvy.Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v čl. II, bode 2.2 Zmluvy. Faktúra sa považuje za uhradenú dňom odpísania finančných prostriedkov z účtu Kupujúceho na účet Predávajúceho uvedený v čl. II, bode 2.2 Zmluvy.
  5. Neoddeliteľnou súčasťou faktúry bude dodací list/preberací protokol potvrdený Kupujúcim.
  6. Faktúra musí spĺňať všetky náležitosti daňového dokladu v zmysle Zákona o DPH. V prípade, že faktúra bude obsahovať nesprávne alebo neúplné údaje alebo ak nebude obsahovať kópiu dodacieho listu alebo preberacieho protokolu potvrdeného Kupujúcim, Kupujúci je oprávnený ju vrátiť na prepracovanie alebo doplnenie a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Kupujúci nedostane do omeškania a nová lehota splatnosti takejto faktúry začne plynúť prevzatím nového, resp. upraveného správneho daňového dokladu.
  7. Predávajúci je oprávnený vystaviť faktúru za Predmet prevodu a Plnenia expertov do tridsiatich (30) dní po riadnom a úplnom dodaní a prevzatí Predmetu prevodu a Plnení expertov v súlade s touto Zmluvou. Pre vylúčenie pochybností sa Zmluvné strany dohodli, že faktúra za Predmet prevodu a Plnenia expertov bude zahŕňať aj systémovú podporu k položke č. 8 Prílohy č. 1 Zmluvy v súlade s čl. II, bodom 2.2 Zmluvy.

Článok V

Záručná doba a zodpovednosť za vady

* 1. Predávajúci poskytuje na Predmet prevodu záručnú dobu a záruku za akosť v dĺžke uvedenej v čl. II, bode 2.2 Zmluvy a počas tejto doby sa zaväzuje zabezpečiť záručnú opravu, resp. odstránenie všetkých vád Predmetu prevodu podľa Prílohy č. 1 Zmluvy. Záručná doba začína plynúť dňom prevzatia Predmetu prevodu Kupujúcim podľa tejto Zmluvy. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
  2. V prípade vady zo záruky Predmetu prevodu počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením Predmetu prevodu hrubou nedbanlivosťou Kupujúceho, jeho konaním v rozpore s inštrukciami ohľadne používania Predmetu prevodu, neodbornou údržbou, používaním v rozpore s návodom na použitie, alebo neobvyklým spôsobom užívania Predmetu prevodu.
  3. Kupujúci za zaväzuje, že reklamáciu vady zo záruky Predmetu prevodu uplatní bez zbytočného odkladu po jej zistení, a to v písomnej forme, ktorú adresuje oprávnenému zástupcovi Predávajúceho.
  4. Kupujúci je oprávnený v prípade dodania vadného Predmetu prevodu požadovať:

1. odstránenie vád Predmetu prevodu, ak sú opraviteľné,
2. dodanie chýbajúceho množstva alebo časti Predmetu prevodu,
3. výmenu vadného Predmetu prevodu za Predmet prevodu bez vád.
   1. Právo voľby uplatneného nároku podľa bodu 5.4, písm. a), b) alebo c) tohto článku Zmluvy musí Kupujúci uviesť v písomne uplatnenej reklamácii. V opačnom prípade má právo voľby Predávajúci. Predávajúci sa zaväzuje odstrániť vadu Predmetu prevodu na vlastné náklady najneskôr v lehote uvedenej v čl. II, bode 2.2 Zmluvy.
   2. Postup pri reklamácii Predmetu prevodu sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.

Článok VI

Ostatné dojednania

* 1. Predávajúci vyhlasuje, že Predmet prevodu nie je zaťažený právami tretích osôb. Súčasťou Predmetu prevodu je aj odplatný prevod Licencie k Položke č. 8 Prílohy č. 1 Zmluvy – Biometrická licencia. Licencia sa poskytuje ako nevýhradná, viažuca sa na konkrétne zariadenie, ktoré Kupujúci získal ako časť Predmetu prevodu, v dĺžke tridsaťšesť (36) mesiacov odo dňa podpisu dodacieho listu/preberacieho protokolu Kupujúcim podľa čl. III, bodu 3.4 Zmluvy. Objednávateľ je oprávnený udeliť sublicenciu tretej osobe a postúpiť ju tretej osobe, ak je táto v jeho zriaďovateľskej pôsobnosti, alebo je svojim rozpočtom napojená na rozpočet Kupujúceho. Predávajúci vyhlasuje, že je oprávnený udeliť Kupujúcemu Licenciu podľa tejto Zmluvy a disponuje všetkými právami k softvéru, ktoré touto Zmluvou poskytuje Kupujúcemu, pričom má vysporiadané autorské práva so všetkými autormi softvéru, resp. že vo vlastnom mene a na vlastnú zodpovednosť vykonáva majetkové práva k softvéru v zmysle ustanovení Autorského zákona. Predávajúci nesie zodpovednosť za to, že udelením Licencie podľa tejto Zmluvy nebude porušený žiadny právny predpis vrátane autorských práv a práv súvisiacich s autorským právom ani žiadne iné práva tretích osôb.
  2. Predávajúci je povinný dodať Predmet prevodu Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa čl. II, bodu 2.2 Zmluvy.
  3. Kupujúci má v prípade pochybností o kvalite Predmetu prevodu právo vyžiadať si vzorku ktorejkoľvek časti Predmetu prevodu na otestovanie, ktorú mu je Predávajúci povinný poskytnúť do piatich (5) pracovných dní odo dňa doručenia takejto žiadosti a spôsobom uvedeným v požiadavke Kupujúceho.
  4. Ak má Kupujúci odôvodnenú pochybnosť o tom, že dodaná vzorka Predmetu prevodu nezodpovedá požadovanej špecifikácii, Predávajúci zabezpečí preukázanie zhody s ponúkanou špecifikáciou, a to obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do piatich (5) pracovných dní od doručenia žiadosti o preukázanie zhody Predmetu prevodu.
  5. Predávajúci berie na vedomie, že finančné prostriedky Kupujúceho určené na zaplatenie kúpnej ceny sú verejnými prostriedkami, a sú sčasti prostriedkami z Programu Slovensko a sčasti prostriedkami zo štátneho rozpočtu Slovenskej republiky. Kupujúci berie na vedomie, na použitie verejných prostriedkov, kontrolu použitia týchto prostriedkov a vymáhania ich neoprávneného použitia alebo zadržanie sa vzťahuje režim upravený príslušnými právnymi predpismi Európskej únie, ako aj osobitných predpisoch z oblasti rozpočtových pravidiel, finančnej kontroly a osobitne poskytovania podpory v rámci Programu Slovensko.

Zmluvné strany sa dohodli, že obsah všetkých dokumentov, ktoré ustanovujú pravidlá použitia prostriedkov poskytnutých z rozpočtu Európskej únie na vykonanie Programu Slovensko, ak aj nejde o všeobecne záväzný právny predpis, ako aj všetky dokumenty v tejto oblasti, z ktorých pre Predávajúceho vyplývajú povinnosti v súvislosti s plnením podľa Zmluvy, sú pre Kupujúceho záväzné dňom ich zverejnenia, ak boli zverejnené spôsobom, ktorý je Predávajúceho dostupný.

Predávajúci je povinný strpieť výkon kontroly, auditu či overovania oprávnenými osobami v súvislosti s poskytnutými plneniami zo Zmluvy, poskytnúť im všetku potrebnú súčinnosť a vytvoriť podmienky pre výkon v zmysle príslušných právnych predpisov platných na území Slovenskej republiky, a to kedykoľvek počas trvania Zmluvy. Povinnosť podľa prvej vety je Predávajúci povinný splniť v termínoch určených Kupujúcim v zmluvných vzťahoch s príslušnými orgánmi zapojenými do systému použitia prostriedkov poskytnutých z rozpočtu Európskej únie na vykonanie Programu Slovensko, v rámci ktorých si Kupujúci nárokuje financovanie výdavkov uhradených Predávajúcemu, ktoré mu vznikli z plnenia Zmluvy. Oprávnenými osobami sa podľa prvej vety rozumejú predovšetkým poverení zamestnanci kontrolného orgánu podľa príslušných všeobecne záväzných právnych predpisov SR a EÚ, pričom zamestnanci oprávnení na výkon kontroly sú napríklad:

1. poverení zamestnanci Kupujúceho,
2. Orgán auditu,
3. Najvyšší kontrolný úrad SR,
4. Úrad pre verejné obstarávanie SR,
5. Úrad vlády SR,
6. splnomocnení zástupcovia Európskej komisie, Európskeho úradu na boj proti podvodom (OLAF) a Európskeho dvora audítorov,
7. osoby prizvané kontrolnými orgánmi v súlade s pravidlami uvedenými v grantovej zmluve/ internom predpise.

Predávajúci poskytne oprávneným osobám na výkon kontroly/auditu všetku potrebnú súčinnosť.

Predávajúci podpisom Zmluvy berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:

1. vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
2. v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
3. požadovať prítomnosť oprávnených osôb zo strany Predávajúceho počas vykonávania kontroly, auditu, či overovania u Predávajúceho;
4. požadovať od Predávajúceho prijatie nápravných opatrení a odstránenie zistených nedostatkov u Predávajúceho.
   1. Predávajúci je povinný na základe prechádzajúcej výzvy Kupujúceho vykonať ekologickú likvidáciu Kupujúcim označenú časť Predmetu prevodu v lehote určenej Kupujúcim vo výzve, a to v najneskôr v čase do piatich (5) rokov, od kedy ich Kupujúci na základe dodacieho listu/preberacieho protokolu prevzal. Táto povinnosť Predávajúceho trvá aj po zániku Zmluvy.
   2. Súčasťou dodania Licencie k položke č. 8 Prílohy č. 1 Zmluvy je aj poskytovanie technickej podpory Predávajúcim alebo výrobcom položky č. 8 Prílohy č. 1 Zmluvy v rozsahu a spôsobom podľa Prílohy č. 1 Zmluvy.
   3. Plnenia expertov sa Predávajúci zaväzuje poskytovať počas celého trvania tejto Zmluvy. Experti sú povinní poskytovať Plnenia expertov na základe písomných žiadostí oprávneného zástupcu Kupujúceho a v súlade s touto Zmluvou.

Článok VII

**Zmluvné pokuty a úroky z omeškania**

* 1. Pre prípad nedodržania podmienok tejto Zmluvy si Zmluvné strany dohodli nasledovné zmluvné pokuty a úroky z omeškania:

1. za omeškanie Predávajúceho s dodaním Predmetu prevodu a/alebo dokladov, ktoré sa na daný Predmet prevodu vzťahujú podľa čl. II, bodu 2.2 Zmluvy je Kupujúci oprávnený uplatniť si voči Predávajúcemu zmluvnú pokutu vo výške 0,05 % z Kúpnej ceny Predmetu prevodu za každý, aj začatý deň omeškania,
2. za omeškanie Predávajúceho s odstránením vady Predmetu prevodu v lehote podľa čl. II, bodu 2.2 Zmluvy je Kupujúci oprávnený uplatniť si voči Predávajúcemu zmluvnú pokutu vo výške 0,05% z Kúpnej ceny vadného Predmetu prevodu za každý, aj začatý deň omeškania,
3. za omeškanie Kupujúceho so zaplatením kúpnej ceny je Predávajúci oprávnený uplatniť si zákonný úrok z omeškania z nezaplatenej ceny za každý, aj začatý deň omeškania,
4. v prípade, že Predávajúci dodá Kupujúcemu Predmet prevodu, ktorý nespĺňa stanovenú požiadavku na Predmet prevodu podľa čl. III, bod 3.1 Zmluvy, je Kupujúci oprávnený uplatniť si zmluvnú pokutu vo výške 10% z kúpnej ceny takého Predmetu prevodu,
5. v prípade nepravdivosti vyhlásení Predávajúceho, ktoré sú uvedené v čl. III, bodoch 3.12 a 3.16 Zmluvy, je Predávajúci povinný zaplatiť Kupujúcemu zmluvnú pokutu vo výške 30.000,- EUR (slovom: tridsať tisíc EUR),
6. v prípade porušenia povinnosti Predávajúceho, ktorá je uvedená v čl. III, bode 3.17 Zmluvy, si Kupujúci uplatní voči Predávajúcemu zmluvnú pokutu vo výške 30% z Kúpnej ceny za každé jednotlivé porušenie.
   1. Zmluvné strany vyhlasujú, že nepovažujú výšku zmluvných pokút za neprimeranú, ale považujú ju za zodpovedajúcu významu povinností, ktoré ochraňuje.
   2. Zaplatením zmluvnej pokuty Predávajúcim podľa bodu 7.1 tohto článku Zmluvy nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
   3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia faktúry do sídla Predávajúceho. Pre účely tejto Zmluvy sa za vyššiu moc považujú udalosti, ktoré nie sú závislé od vôle alebo konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania Predmetu prevodu trvá po dobu pôsobenia vyššej moci, najviac však dva (2) mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od zmluvy.

Článok VIII

**Skončenie Zmluvy**

* 1. Zmluvné strany sa dohodli, že Zmluvu je možné skončiť:

1. písomnou dohodou Zmluvných strán, a to dňom uvedeným v takejto dohode; v dohode o skončení Zmluvy sa súčasne upravia nároky Zmluvných strán vzniknuté na základe alebo v súvislosti s touto Zmluvou,
2. písomným odstúpením od Zmluvy v prípade podstatného porušenia Zmluvy,
3. písomnou výpoveďou v súlade s bodmi 8.5 a 8.6 tohto článku Zmluvy.
   1. Odstúpenie od Zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od Zmluvy a je účinné okamihom jeho doručenia druhej Zmluvnej strane. V prípade pochybností sa má za to, že je odstúpenie doručené v piaty (5.) deň po jeho odoslaní. Zmluvné strany dohody sa dohodli, že odstúpenie od Zmluvy si budú vždy doručovať na adresu Zmluvnej strany uvedenej v záhlaví tejto Zmluvy.
   2. Za podstatné porušenie Zmluvy sa považuje:
4. omeškanie Predávajúceho s dodaním Predmetu prevodu oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
5. ak kúpna cena bude fakturovaná v rozpore s podmienkami dohodnutými v tejto Zmluve a jej prílohách,
6. Predávajúci dodá Kupujúcemu Predmet prevodu takých parametrov, ktoré sú v rozpore s touto Zmluvou,
7. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti a zároveň nedôjde k náprave v primeranej lehote na základe písomnej výzvy Predávajúceho,
8. Predávajúci poruší jeho povinnosti podľa čl. III, bod 3.8 až 3.16 tejto Zmluvy.
   1. Kupujúci je oprávnený písomne odstúpiť od tejto Zmluvy aj v prípade, ak:
9. proti Predávajúcemu začalo konkurzné konanie alebo reštrukturalizácia,
10. Predávajúci vstúpil do likvidácie,
11. Predávajúci koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,
12. existuje dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Predávajúceho stanovený Zákonom o verejnom obstarávaní,
13. táto nemala byť uzatvorená s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
14. Predávajúci alebo jeho subdodávateľ nebol v čase uzatvorenia tejto Zmluvy zapísaný v Registri partnerov verejného sektora alebo bol vymazaný z Registra partnerov verejného sektora.
15. Zmluva nenadobudne účinnosť ani po uplynutí štyroch (4) mesiacov odo dňa nadobudnutia jej platnosti alebo ak Kupujúci ako prijímateľ vzal späť návrh na vykonanie kontroly poskytovateľom finančných prostriedkov (NFP).
    1. Kupujúci je oprávnený písomne vypovedať túto Zmluvu aj bez uvedenia dôvodu s výpovednou dobou dva (2) mesiace. Výpovedná doba začína plynúť dňom nasledujúcim po dni doručenia písomnej výpovede druhej Zmluvnej strane.
    2. Predávajúci je oprávnený písomne vypovedať túto Zmluvu z nasledujúcich dôvodov s výpovednou dobou šesť (6) mesiacov:
16. ak Kupujúci neuhradil riadne doručenú a riadne vystavenú faktúru Predávajúcemu, ak je Kupujúci v omeškaní dlhšie ako šesťdesiat (60) dní a zároveň nedôjde k náprave v primeranej lehote na základe písomnej výzvy Predávajúceho, alebo
17. ak Kupujúci neprevzal riadne poskytnutý predmet prevodu v súlade s čl. III tejto Zmluvy.

Výpovedná doba začína plynúť dňom nasledujúcim po dni doručenia písomnej výpovede druhej zmluvnej strane.

* 1. Zmluvné strany sa dohodli, že po skončení tejto Zmluvy odstúpením si ponechajú plnenia, ktoré si vzájomne poskytli do dňa skončenia tejto Zmluvy. Plnenia, ktoré boli poskytnuté s vadami spočívajúcimi na Predmete prevodu je Predávajúci povinný vrátiť Kupujúcemu na jeho náklady, alebo má nárok na náhradu nákladov, ktoré mu v súvislosti s vrátením vadného Predmetu prevodu vznikli. Predávajúci je povinný vrátiť Kupujúcemu kúpnu cenu vo výške obstarávacej ceny vadného Predmetu prevodu.
  2. Odstúpenie od Zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
  3. Ukončením Zmluvy nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Zmluvy, z ktorých povahy vyplýva, že majú byť zachované aj po ukončení tejto Zmluvy.

**Článok IX**

Spoločné a záverečné ustanovenia

* 1. Akákoľvek písomnosť alebo iné správy, ktoré sa doručujú v súvislosti s touto Zmluvou druhej Zmluvnej strane (každá z nich ďalej ako „**Oznámenie**“) musia byť:

1. v písomnej podobe,
2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Zmluvy.
   1. Oznámenie poskytované Kupujúcemu bude zaslané na adresu uvedenú v záhlaví tejto Zmluvy alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Zmluvy.
   2. Oznámenie poskytované Predávajúcemu bude zaslané na adresu uvedenú v záhlaví tejto Zmluvy alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Zmluvy.
   3. Oznámenie nadobúda účinnosť okamihom jeho prevzatia a má sa za prevzaté:
3. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
4. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
5. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
   1. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, bankového spojenia alebo čísla účtu, oznámi Zmluvná strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmien podľa predchádzajúcej vety, nie je potrebný písomný dodatok k Zmluve, písomné oznámenie je dostačujúce.
   2. Táto Zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma Zmluvnými stranami stávajú neoddeliteľnou súčasťou tejto Zmluvy. Ustanovenie bodu 9.5 tohto článku týmto nie je dotknuté.
   3. Pokiaľ sa niektoré ustanovenie tejto Zmluvy stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Zmluvy. Zmluvné strany sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Zmluvy zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Zmluvy.
   4. V ostatných právach a povinnostiach touto Zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
   5. Zmluvné strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
   6. Zmluvné strany vyhlasujú, že túto Zmluvu uzatvorili slobodne a vážne a prečítali ju, porozumeli jej a nemajú proti jej forme a obsahu žiadne výhrady.
   7. Táto Zmluva podlieha  zverejneniu  v zmysle zákona č. 211/2000 Z. z o slobodnom prístupe k informáciám  v platnom znení a nadobúda účinnosť až  deň  po  jej zverejnení  v Centrálnom registri zmlúv v zmysle  zákona č. 40/1964 Zb. Občiansky  zákonník v znení  neskorších predpisov (ďalej aj „**Občiansky zákonník**“). Pre vylúčenie pochybností  účinnosť tejto Zmluvy je podmienená  odkladacou podmienkou  uvedenou v tomto bode. Vzhľadom na  financovanie predmetu zákazky zo  štrukturálnych fondov EÚ  sa zmluvné strany v súlade s ust. § 47a ods. 2 Občianskeho zákonníka  dohodli, že táto Zmluva nadobudne účinnosť po ukončení kontroly, ak Úrad pre verejné obstarávanie  neidentifikoval nedostatky, ktoré by mali alebo mohli mať vplyv na výsledok verejného obstarávania, pričom rozhodujúci je dátum doručenia záznamu z kontroly Ministerstvu ako prijímateľovi v súlade s príslušnou  Zmluvou o poskytnutí NFP. Ak boli v rámci kontroly verejného obstarávania  identifikované nedostatky, ktoré mali alebo mohli mať vplyv na výsledok verejného obstarávania, Zmluva nadobudne účinnosť momentom doručenia písomnej akceptácie navrhovanej ex ante finančnej opravy uvedenej v správe z kontroly vypracovanej poskytovateľom finančných prostriedkov  a kumulatívneho splnenia podmienky na uplatnenie ex ante finančnej opravy v súlade s príslušnou  Zmluvou o poskytnutí NFP. Ak táto Zmluva nebola predmetom kontroly Úradu pre verejné obstarávanie ako sprostredkovateľského orgánu z dôvodu, že nebola vyhodnotená ako riziková, Zmluva nadobudne účinnosť dňom doručenia oznámenia poskytovateľa NFP Kupujúcemu ako prijímateľovi v súlade s príslušnou Zmluvou o poskytnutí NFP, že Verejné obstarávanie nebolo na základe poskytovateľom vykonanej rizikovej analýzy vyhodnotené ako rizikové a zároveň dôjde k naplneniu povinnosti v zmysle ustanovenia § 47a ods. 1 Občianskeho zákonníka. Dohodu zverejní Kupujúci. Kupujúci oznámi Predávajúcemu dátum nadobudnutia účinnosti Zmluvy v primeranej lehote odo dňa nadobudnutia jej účinnosti.
   8. Táto Zmluva je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Zmluvy v listinnej podobe sa Zmluva vyhotovuje v troch (3) vyhotoveniach s platnosťou originálu, z toho dve (2) pre Kupujúceho a jedna (1) pre Predávajúceho.
   9. Zmluva má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Zmluvy a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky, Vlastný návrh plnenia
* Príloha č. 2 – Štruktúrovaný rozpočet kúpnej ceny
* Príloha č. 3 – Zoznam subdodávateľov
* Príloha č. 4 – Miesta dodania
* Príloha č. 5 – Menný zoznam expertov
* Príloha č. 6 – Podmienky účasti podľa § 34 ods. 1 písm. g) Zákona o verejnom obstarávaní

V [●], dňa [●] V [●], dňa [●]

Za Kupujúceho: Za Predávajúceho:

....................................................... .......................................................

[●] [●]

[●] [●]

**PRÍLOHA č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA č. 2**

**ŠTRUKTÚROVANÝ ROZPOČET KÚPNEJ CENY**

**PRÍLOHA č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**PRÍLOHA č. 4**

**MIESTA DODANIA**

**PRÍLOHA č. 5**

**MENNÝ ZOZNAM EXPERTOV**

|  |  |  |
| --- | --- | --- |
| **P. č.** | **Názov pozície Experta/**  **a požiadavky na Experta \*** | **Titul, meno, priezvisko** |
| 1. |  |  |
| 2. |  |  |
| 3. |  |  |

\* Pri požiadavkách na experta sa uvedú minimálne požiadavky na Expertov stanovené Objednávateľom na preukázanie splnenia podmienok účasti technickej alebo odbornej spôsobilosti podľa § 34 ods. 1 písm. g) Zákona o verejnom obstarávaní vo Verejnom obstarávaní.

**PRÍLOHA č. 6**

**PODMIENKY ÚČASTI PODĽA § 34 ODS. 1 PÍSM. G) ZÁKONA O VEREJNOM OBSTARÁVANÍ**